Vyhodnotenie pripomienkového konania k Dohode medzi vládou Slovenskej
republiky a registrovanými cirkvami a náboženskými spoločnosťami 
o náboženskej  výchove a vzdelávaní

Spôsob pripomienkového konania:		skrátený

Zoznam oslovených subjektov: 	Podpredsedovia vlády SR (pre ekonomiku, pre legislatívu, pre európsku integráciu a pre ľudské a menšinové práva a regionálny rozvoj); Úrad vlády SR - Inštitút pre aproximáciu práva; Sekcia vládnej legislatívy Úradu vlády SR; Ministerstvo dopravy, pôšt a telekomunikácií SR; Ministerstvo zahraničných vecí SR; Ministerstvo vnútra SR; Ministerstvo hospodárstva SR; Ministerstvo financií SR; Ministerstvo kultúry SR; Ministerstvo obrany SR; Ministerstvo spravodlivosti SR; Ministerstvo zdravotníctva SR; Ministerstvo výstavby a regionálneho rozvoja SR; Ministerstvo práce, sociálnych vecí a rodiny SR; Ministerstvo pôdohospodárstva SR; Ministerstvo životného prostredia SR; Národná banka Slovenska; Najvyšší kontrolný úrad SR; Najvyšší súd SR; Generálna prokuratúra SR

Počet oslovených subjektov:		22

          Zaslali do stanoveného termínu: 	Generálna prokuratúra SR; Ministerstvo zahraničných vecí SR; Národná banka Slovenska; Ministerstvo práce, sociálnych vecí a rodiny SR; Ministerstvo výstavby a regionálneho rozvoja SR; Ministerstvo dopravy, pôšt a telekomunikácií SR; Úrad vlády SR, Sekcia kontroly; Ministerstvo kultúry SR; Ministerstvo vnútra SR; Ministerstvo životného prostredia SR; Úrad vlády SR, Inštitút pre aproximáciu práva;

Zaslali po termíne:	-

Vôbec nezaslali:                                        Predsedovia vlády SR (pre ekonomiku, pre legislatívu, pre európsku integráciu a pre ľudské a menšinové práva a regionálny rozvoj); Ministerstvo hospodárstva SR; Ministerstvo financií SR; Ministerstvo obrany SR; Ministerstvo spravodlivosti SR; Ministerstvo zdravotníctva SR; Ministerstvo pôdohospodárstva SR; Najvyšší kontrolný úrad SR; Najvyšší súd SR;

Subjekty, ktoré nemali pripomienky: 	Ministerstvo zahraničných vecí SR; Národná banka Slovenska; Ministerstvo práce, sociálnych vecí a rodiny SR; Ministerstvo výstavby a regionálneho rozvoja SR; Ministerstvo dopravy, pôšt a telekomunikácií SR; Úrad vlády SR, Sekcia kontroly; Úrad vlády SR, Inštitút pre aproximáciu práva;

Počet vznesených pripomienok: 			11

Počet akceptovaných: 				2

Z toho čiastočne akceptovaných:			1

Počet neakceptovaných: 				9

Z toho počet zásadných – ktoré subjekty: 		 2 MV SR
 5 MŽP SR 

Rozporové konanie (s kým, kedy, na akej úrovni): 							

Počet odstránených pripomienok: 			7

Počet neodstránených pripomienok: 		0

P.č.	Rezort	Pripomienka	Typ	Vyh.	Spôsob vyhodnotenia	
	Ministerstvo zahraničných vecí SR	bez pripomienok				
	Národná banka Slovenska	bez pripomienok				
	Ministerstvo práce, sociálnych vecí a rodiny SR	bez pripomienok				
	Ministerstvo výstavby a regionálneho rozvoja SR	bez pripomienok				
	Ministerstvo doprav, pôšt a telekomunikácií SR	bez pripomienok				
	Úrad vlády SR,Sekcia kontroly	bez pripomienok				
	Úrad vlády SR, Inštitú pre aproximáciu práva	bez pripomienok				
1.	Generálna prokuratúra SR	Vzhľadom na to, že dohoda sa neuzatvára so všetkými registrovanými cirkvami a náboženskými spoločnosťami, odporúčame do názvu dohody doplniť slovo „niektorými“.	O	N	Dohoda vychádza zo Zmluvy medzi Slovenskou republikou a registrovanými cirkvami a náboženskými spoločnosťami č. 250/2002 Z.z., ktorá presne určuje cirkvi a náboženské spoločnosti vstupujúce i do predkladanej dohody.	
2.		So zreteľom na význam a dôležitosť materiálu nemal by mať jazykové chyby ako napr. v predkladacej správe „za týmto účelom namiesto „na tieto účely“, ďalej v čl. 2 ods. 8 „pre tvorbu“ namiesto „na tvorbu“ a pod. Návrh odporúčame jazykovo upraviť.	O	A	Upravené podľa pripomienky.	
3	Ministerstvo kultúry SR	Keďže sa v návrhu uznesenia predpokladá konečný podpis predmetnej dohody len predsedom vlády SR dávame do pozornosti fakt, že proces uzatvárania dohôd s nekatolíckymi cirkvami by mal s ohľadom na rovnosť cirkví principiálne kopírovať procedurálny proces uzatvárania medzinárodných čiastkových zmlúv so Svätou stolicou.	O	N	Dohoda nemá charakter  medzinárod -nej zmluvy.	
4.		V čl. 6 ods. 4 sa uvádza kto podpisuje dohodu za cirkvi a náboženské spoločnosti, ale absentuje zmienka kto podpisuje dohodu za Slovenskú republiku. Zároveň podľa nášho názoru chýba text v koľkých exemplároch bude dohoda vyhotovená a kde a kedy podpísaná, prípadne menoslov štatutárnych zástupcov zmluvných strán, ktorí budú dohodu podpisovať.	O	CA	Text zmenený.	
5.	Ministerstvo vnútra SR	Zásadná pripomienka k procedurálnemu postupu pripomienkového konania predloženého v skrátenej lehote v rozpore s bodom 3.1.6 Metodického pokynu na prípravu a predkladanie materiálov na rokovanie vlády SR	Z	N	Lehota bola  skrátená po rokovaní s podpredsedom vlády, dňa 11.augusta 2003.
Zmluvné strany sa dohodli na úrovni ministrov.	
6.		Zásadnú pripomienku uplatňujeme tiež k ustanoveniu článku 5 návrhu, ktorý svojim obsahom de facto mení a dopĺňa ustanovenia zákona č. 131/2002 Z.z. o vysokých školách a o zmene a doplnení niektorých zákonov. Podľa ustanovenia § 2 odsek 4 uvedeného zákona, vysoké školy majú výhradné právo na poskytovanie vysokoškolského vzdelávania. Na poskytovaní vysokoškolského vzdelávania v doktorandských študijných programoch sa môžu podieľať podľa § 54 a 86 aj inštitúcie, ktoré nie sú vysokými školami a ktoré podľa ustanovenia § 86 ods. 1 sú právnickými osobami vykonávajúcimi výskum a vývoj na území SR.   

Prijatím návrhu dohody s ustanovením čl. 5 v predkladanom znení vládou SR dôjde k vysloveniu súhlasu s právne irelevantným ustanovením, s poukázaním na platné znenie zákona č. 131/2002 Z.z. o vysokých školách a o zmene a doplnení niektorých zákonov.	Z	N	Ustanovenia čl. 5 sa nevzťahujú na poskytovanie vysokoškolského vzdelávania.
Zmluvné strany sa dohodli na úrovni ministrov.	
7.	Ministerstvo životného prostredia SR	Dohoda je v rozpore s Ústavou SR, keďže podľa čl. 1 ods. 1 sa Slovenská republika neviaže na nijakú ideológiu ani náboženstvo, pričom touto Dohodou sa vnáša náboženstvo a ideológia do vyučovacieho procesu. 	Z	N	Zmluvné strany sa dohodli na úrovni ministrov.	
8.		Dohoda je v rozpore aj s čl. 24 ods. 3 Ústavy, podľa ktorého „cirkvi a náboženské spoločnosti... zabezpečujú vyučovanie náboženstva... nezávisle od štátnych orgánov“.	Z	N	Zmluvné strany sa dohodli na úrovni ministrov.	
9.		Cirkvi teda môžu zriaďovať vlastné cirkevné školy, kam môžu dobrovoľne chodiť žiaci. Dohoda však smeruje k tomu, aby sa náboženská výchova vnútila riadnym školám, s čím nemožno súhlasiť.	Z	N	Zmluvné strany sa dohodli na úrovni ministrov.	
10.		V čl. 1 ods. 4 žiadame vypustiť ako rozporný s čl. 1 ods. 11	Z	N	Zmluvné strany sa dohodli na úrovni ministrov.	
11.		V čl. 2 ods. 7 slová „po vyjadrení Ministerstva školstva“ nahradiť slovami „po dohode s Ministerstvom školstva SR“.	Z	N	Zmluvné strany sa dohodli na úrovni ministrov.